**Etern, doar noi**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- În golf, pe spume argintii,

Se leagănă o luntre,-n vis,

În jurul ei, speranțe mii

Mă poartă către paradis.

Busola îmi arată Nord,

Un alizeu cântă mărunt,

Te-aștept acum să urci la bord,

Minute multe nu mai sunt.

În zori, sus ancora! Pornim,

În croazieră amândoi,

Singuri pe valuri o să fim,

Etern, nu-s drumuri înapoi.

- De ce-am dori bilete-ntors

Când marea-i tandră? Valul ei

Dezmiardă prora ca un cors

Smarald şi-o mie de idei

Îmi trec prin minte, poate tu

Ai pus cu vântul rămăşag

Să umfle pânzele sau nu...

Vom sta-n apus pe-al mării prag

Doar pescăruşi gălăgioşi

Ne vor aduce ştiri lumeşti

Despre nebuni orgolioşi,

Dar noi vom crede în poveşti.

Ioan Grigoraș Liliana Trif